cyanic-selkie/wikianc huggingface dataset:
มัสยิดอันนะบะวี
มัสยิดอันนะบะวี (, "มัสยิดของท่านศาสดา") เป็นมัสยิดที่สองที่สร้างขึ้นโดยศาสดามุฮัมมัดที่มะดีนะฮ์ (สร้างหลังจากมัสยิดกุบาอ์) และมัสยิดที่ใหญ่เป็นอันดับ 2 กับสถานที่ศักดิ์สิทธิ์ในศาสนาอิสลามอันดับ 2 (เป็นรองเพียงมัสยิดอัลฮะรอมที่มักกะฮ์) ในแคว้นฮิญาซ ประเทศซาอุดีอาระเบีย
มุฮัมมัดก็มีส่วนในการสร้างมัสยิดนี้ ในเวลานัั้น ที่ดินมัสยิดเป็นของเด็กกำพร้าสองคนชื่อ Sahl กับ Suhayl และเมื่อทั้งสองรู้ว่าท่านศาสดาหวังที่จะซื้อที่ดินเพื่อสร้างมัสยิด ทั้งคู่จึงไปหาท่านและให้ที่ดินนี้เป็นของขวัญ แต่มุฮัมมัดต้องการจ่ายเงินซื้อที่ดินเพราะทั้งคู่เป็นเด็กกำพร้า ราคาที่ตกลงร่วมกันได้รับความตกลงจากอะบู อัยยูบ อัลอันศอรี ซึ่งกลายเป็นผู้บริจาค (وَاقِف) ของมัสยิด ในนามหรือความโปรดปรานของมุฮัมมัด
มัสยิดนี้เคยเป็นอาคารเปิดโล่งที่ทำหน้าที่เป็นศูนย์ชุมชน ศาลกฎหมาย และโรงเรียนสอนศาสนา ผู้นำอิสลามยุคต่อมาขยายและตกแต่งมัสยิิด ตั้งชื่อกำแพง ประตู หออะษานตามตนเองและบรรพบุรุษของตน หลังการขยายในรัชสมัยเคาะลีฟะฮ์ อัลวะลีดที่ 1 แห่งอุมัยยะฮ์ มัสยิดนี้จึงรวมสถานที่พำนักแห่งสุดท้ายของมุฮัมมัดกับอะบูบักร์และอุมัร เคาะลีฟะฮ์รอชิดูนสององค์แรก หนึ่งในจุดเด่นที่สำคัญที่สุดคือโดมเขียวในมุมตะวันออกเฉียงใต้ของมัสยิด เดิมเป็นที่ตั้งของบ้านอาอิชะฮ์ ซึ่งเป็นที่ตั้งของสุสานศาสดามุฮัมมัด
มัสยิดนี้เปิดทุกวันตลอดเวลา เว้นแต่จะมีการปิดในช่วงหนึ่ง เช่นเมื่อโควิด-19 ระบาดใน ค.ศ. 2020
ช่วงแรก
มัสยิดนี้ถูกสร้างโดยศาสดามุฮัมมัดในปี ค.ศ. 622 หลังจากท่านมาเมืองมะดีนะฮ์ โดยการขี่อูฐที่ชื่อก็อสวะฮ์ ที่ดินนี้ครอบครองโดยซะฮัล และซุฮัยล์ เป็นบริเวณที่มีต้นอินทผลัมที่กำลังจะตาย และเคยเป็นที่ฝังศพมาก่อน ท่านปฏิเสธ "การให้ที่ดินเป็นของขวัญ" และซื้อที่ดินนี้พร้อมกับสร้างมัสยิดนี้โดยใช้เวลา 7 เดือน โดยมีหลังคาเป็นใบอินทผลัมและนำลำต้นทำเป็นเสาที่มีความสูง 3.60 m และมีสามประตูที่มีชื่อว่า บาบุลเราะฮ์มะฮ์อยู่บริเวณตอนใต้ บาบุลญิบรีลอยู่บริเวณตะวันตก และบาบุนนิซาอยู่บริเวณตะวันออก
หลังจากสงครามค็อยบัร ได้มีการขยายมัสยิด โดยขยายไปด้านละ47.32 m และเพิ่มอีกสามแถวที่กำแพงฝั่งตะวันตก และไม่ได้ขยายในช่วงที่อะบูบักร์เป็นเคาะลีฟะฮ์คนแรก จนกระทั่งสมัยเคาะลีฟะฮ์อุมัรได้ทำลายบ้านทุกหลังที่อยู่ข้างมัสยิด ยกเว้นบ้านภรรยาของมุฮัมมัด เพื่อขยายมัสยิด โดยเริ่มใช้อิฐในการสร้างกำแพงและโปรยก้อนกรวดบนพื้น มีการยกหลังคาให้สูงถึง 5.6 m
สมัยเคาะลีฟะฮ์อุสมาน ได้รื้อมัสยิดในปี ค.ศ. 649 แล้วสร้างใหม่ให้เป็นมัสยิดรูปสี่เหลี่ยมผืนผ้าที่หันหน้าไปทางมักกะฮ์โดยใช้เวลา 10 เดือน ส่วนจำนวนกำแพงยังคงเหมือนเดิม กำแพงถูกปูด้วยหิน และเปลี่ยนเสาอินตผลัมให้เป็นเสาหินที่เชื่อมกับที่หนีบเหล็ก และเพดานที่ทำมาจากไม้สัก
ช่วงกลาง
ในปี ค.ศ. 707 วะลีด อิบน์ อับดุลมะลิกกษัตริย์จากราชวงศ์อุมัยยะฮ์ได้บูรณะมัสยิดใหม่ โดยใช้เวลา 3 ปี เพราะต้องนำวัตถุดิบมาจากจักรวรรดิไบแซนไทน์ โดยมีการขยายขนาดมัสยิดจาก 5,094 ตารางเมตร ให้เป็น 8,672 ตารางเมตร มีการสร้างกำแพงกั้นระหว่างมัสยิดและบ้านภรรยาของมุฮัมมัด และเป็นครั้งแรกที่มัสยิดถูกสร้างเป็นรูปสี่เหลี่ยมคางหมูที่มีความยาว 101.76 m และเสามินาเร็ต 4 หอที่สร้างล้อมรอบมัสยิดนี้
สมัยกษัตริย์อัลมะฮ์ดีของราชวงศ์อับบาซิยะฮ์ได้ขยายมัสยิดไปทางเหนืออีก 50 m รายงานจากอิบน์ กุต็อยบะฮ์ว่า อัลมะมูนกษัตริย์คนที่สามได้ทำ "งานที่ไม่ได้ระบุ" ไว้ที่มัสยิด ส่วนอัลมุตะวักกิลได้สร้างทางไปที่ประตูสุสานมุฮัมมัดด้วยหินอ่อน และอัลอัชราฟ กอนซุฮ อัลเฆารีได้สร้างโดมหินบนสุสานของท่านเมื่อปี ค.ศ. 1476
เราเฎาะฮ์ได้สร้างโดมบริเวณทางตะวันออกเฉียงใต้ของมัสยิด ในปี ค.ศ. 1817 ในช่วงสุลต่านมาห์มูดที่ 2 แล้วโดมถูกทาเป็นสีเขียวในปี ค.ศ. 1837 และเป็นที่รู้จักกันในชื่อ "โดมเขียว"
และสมัยสุลต่านอับดุล เมจิดที่ 1 ได้ใช้เวลา 13 ปีในการสร้างมัสยิดใหม่ โดยเริ่มในปี ค.ศ. 1849 มีการใช้อิฐแดงในการสร้างครั้งนี้ บริเวณมัสยิดถูกขยายไป 1,293 ตารางเมตร มีการเขียนอายะฮ์อัลกุรอานบนกำแพงทางตอนเหนือของมัสยิด และได้สร้าง มัดดารอซะฮ์ เพื่อ "สอนอัลกุรอาน"
สมัยซาอุดี
เมื่อสมเด็จพระราชาธิบดีซะอูด บิน อับดุลอะซีซ อาล ซะอูดได้ครอบครองมะดีนะฮ์ในปี ค.ศ. 1905 พร้อมกับผู้ติดตามที่นับถือนิกายวะฮาบีย์ ได้ทำลายเกือบทุกโดมที่อยู่เหนือสุสานในมะดีนะฮ์เพื่อไม่ให้ใครเลื่อมใสในสิ่งนี้ และโดมเขียวก็รอดมาได้อย่างหวุดหวิด พวกเขากล่าวว่าสุสานและสถานที่ต่าง ๆ มีพลังบางอย่างที่เป็นสิ่งต้องห้ามในหลัก เตาฮีด สุสานของศาสดามุฮัมมัดถูกทำลายและนำทองและเครื่องประดับออกไป แต่ยังคงเหลือโดมไว้ เนื่องจากการทำลายที่ล้มเหลว หรือเมื่อก่อนมุฮัมมัด อิบน์ อับดุลวะฮับเขียนว่าเขาไม่อยากเห็นโดมถูกทำลาย
หลังจากก่อตั้งประเทศซาอุดีอาระเบียในปี ค.ศ. 1932 ได้มีการขยายมัสยิดในสมัยสมเด็จพระราชาธิบดีอับดุลอะซีซ อิบน์ ซะอูดในปี ค.ศ. 1951 ทรงมีรับสั่งให้รื้อมัสยิดที่อยู่รอบ ๆ เพื่อขยายไปทางตะวันออกและตะวันตก โดยมีการใช้เสาคอนกรีตที่มีประตูโค้ง ส่วนอันเก่าก็ถูกครอบด้วยคอนกรีตและเชื่อมด้วยแหวนทองแดงที่ด้านบน หอสุลัยมานียยะฮ์ และมาญิดียะฮ์ถูกเปลี่ยนให้เป็นหอแบบมัมลูก แล้วเพิ่มหอมินาเร็ตบริเวณตะวันออกเฉียงเหนือ และตะวันตกเฉียงเหนือของมัสยิด และสร้างห้องสมุดขึ้นตรงบริเวณกำแพงฝั่งตะวันตก
จากนั้นสมเด็จพระราชาธิบดีฟัยศ็อล บิน อับดัลอะซีซ อาล ซะอูดได้ขยายมัสยิดไปอีก 40,440 ตารางเมตรในปี ค.ศ. 1974 และขยายไปอีกในสมัยของสมเด็จพระราชาธิบดีฟะฮด์ บิน อับดัลอะซีซ อาล ซะอูดในปี ค.ศ. 1985 โดยมีการใช้รถปราบดินในการทำลายสิ่งก่อสร้างรอบ ๆ มัสยิด แล้วเสร็จในปี ค.ศ. 1992 โดยที่มัสยิดมีขนาด 1.7 พันล้านตารางเมตร มีบันไดเลื่อนและพื้นที่ราบอีก 27 แปลง
และในปี ค.ศ. 2012 ได้มีการวางแผนขยายมัสยิดด้วยวงเงินประมาณ 6 พันล้านดอลลาร์สหรัฐ ในเดือนกันยายน ค.ศ. 2012 ทาง รอยเตอร์ ได้รายงานว่าการขยายครั้งนี้จะจุผู้คนได้ประมาณ 1.6 ล้านคน
โดมเขียว
โดมเหล่านี้สร้างโดย เราเฎาะฮ์ โดยมีโดมสำหรับมุฮัมมัด, อะบูบักร์ และอุมัร ส่วนโดมที่สี่มีไว้สำหรับนบีอีซา (عِـيـسَى, พระเยซู) โดยมีความเชื่อว่าท่านจะถูกฝังที่นี่ โดมเขียวนี้สร้างในปี ค.ศ. 1817 ในสมัยสุลต่านมาห์มูดที่ 2 และถูกทาสีเขียวในปี ค.ศ. 1837
มิฮรอบ
มัสยิดนี้มีสองมิฮรอบ อันหนึ่งสร้างโดยมุฮัมมัด และอีกอันหนึ่งสร้างโดยเคาะลีฟะฮ์อุสมาน ข้าง ๆ มิฮรอบ จะมีโถงสำหรับละหมาด ตัวอย่างเช่น มิฮรอบ ฟาติมะฮ์ (مِـحْـرَاب فَـاطِـمَـة) หรือ มิฮรอบ อัตตาฮัดญุด (مِـحْـرَاب الـتَّـهَـجُّـد) ซึ่งสร้างโดยมุฮัมมัดสำหรับละหมาด ตะฮัดญุด (تَـهَـجُّـد)
มิมบัร
มิมบัร (مِـنـۢبَـر) ที่มุฮัมมัดใช้เป็น "ไม้จากต้นอินทผลัม" หลังจากนั้นจึงเปลี่ยนเป็นแบบทามาริสก์ และในปี ค.ศ. 629 ได้เพิ่มขั้นบันไดอีกสามขั้น อะบูบักร์ และอุมัร เคาะลีฟะฮ์สองพระองค์แรกไม่ใช่ขั้นที่สาม "เพื่อเป็นการให้เกียรติศาสดา" แต่เคาะลีฟะฮ์อุสมานได้ตั้งผ้าบนนั้น ส่วนชั้นอื่นถูกคลุมด้วยไม้ตะโก ในปี ค.ศ. 1395 บัยบัรที่ 1 ได้เปลี่ยน มิมบัร ใหม่ และเปลี่ยนอีกรอบในปี ค.ศ. 1417 โดยเชค อัลมะฮ์มูดี หลังจากนั้นจึงถูกเปลี่ยนเป็นแบบหินอ่อนโดยก็อยต์บัยในช่วงปลายศตวรรษที่ 15 และใช้อยู่จนถึงปัจจุบัน
หอมินาเร็ต
สี่มินาเร็ตแรกมีความสูง 26 ft สร้างโดยอุมัร และในปี ค.ศ. 1307 มีการเพิ่มมินาเร็ตที่ชื่อว่า บาบุลสะลาม โดยมุฮัมมัด อิบน์ คาลาวุน แล้วบูรณะใหม่โดยเมห์เหม็ดที่ 4 หลังจากการบูรณะในปี ค.ศ. 1994 มีมินาเร็ตสิบหอที่สูง 104 m โดยที่ส่วนด้านบน ด้านล่าง และตรงกลางเป็นลวดลายทรงกระบอก, รูปแปดเหลี่ยม และรูปสี่เหลี่ยมอย่างสมดุล
ไทยแลนด์ อเมเจอร์ลีก ฤดูกาล 2561 – โซนภาคเหนือ
ไทยแลนด์ อเมเจอร์ลีก ฤดูกาล 2561 โซนภาคเหนือ เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 27 สโมสรโดยแบ่งเป็นตอนบน 10 สโมสรและตอนล่าง 17 สโมสร
สโมสรชนะเลิศและรองชนะเลิศได้แก่แม่โจ้ ยูไนเต็ดและวัดโบสถ์ ซิตี้ได้เลื่อนชั้นสู่ไทยลีก 4
สโมสรที่เข้าร่วมการแข่งขัน
ในฤดูกาล 2561 มีสโมสรเข้าร่วมการแข่งขัน 27 สโมสร โดยแบ่งออกเป็นตอนบน 10 สโมสรและตอนล่าง 17 สโมสร
สนามแข่งขัน
การแข่งขันในโซนภาคเหนือใช้สนามแข่งขัน 6 แห่งใน 6 จังหวัด ได้แก่
รอบคัดเลือก
การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนภาคเหนือตอนบนเป็นดังนี้
รอบมินิลีก
<section begin=บน-เอ /><section end=บน-เอ />
<section begin=บน-บี /><section end=บน-บี />
<section begin=ล่าง-เอ /><section end=ล่าง-เอ />
<section begin=ล่าง-บี /><section end=ล่าง-บี />
ต้นคริสต์มาส (แก้ความกำกวม)
ต้นคริสต์มาส อาจหมายถึง
รณชัย ถมยาปริวัฒน์
รณชัย ถมยาปริวัฒน์ หรือที่รู้จักกันดีในชื่อว่า อ๊อด คีรีบูน (17 สิงหาคม พ.ศ. 2507 - 16 ตุลาคม พ.ศ. 2564) เป็นนักร้อง นักดนตรี นักแสดงและนักแต่งเพลงชาวไทย อดีตนักร้องนำและหัวหน้า วงคีรีบูน แนวสตริงคอมโบ ตั้งแต่ปี พ.ศ. 2526 มีบทเพลงที่มีชื่อเสียงคือ "รอวันฉันรักเธอและหากรัก" โดยมีผลงานในนามวงจำนวน 6 ชุด จบปริญญาตรีจากคณะเศรษฐศาสตร์ จุฬาลงกรณ์มหาวิทยาลัย
ประวัติ
ในช่วงที่อยู่กับวงคีรีบูน รณชัยได้เข้าร่วมเป็นหนึ่งในกลุ่มนักร้องชายหญิงที่ร้องเพลงคู่แนวลูกกรุง ในชุด รวมดาว, พบดาว และ นพเก้า ตั้งแต่ปี พ.ศ. 2527 โดยมากร้องคู่กับ อัจฉพรรณี หาญณรงค์ หรือ โอ ปุยฝ้าย จนได้ออกอัลบั้มเต็มคู่กัน 1 ชุด
รณชัย มีอัลบั้มเดี่ยวออกมาอีกนับสิบชุดภายหลังการยุบวง และเคยมีผลงานแสดงภาพยนตร์โดยเป็นพระเอกเพียงเรื่องเดียว คือ ความรักของคุณฉุย ในปี พ.ศ. 2532 คู่กับ รัชนก พูนผลิน
รณชัย ยังเป็นเจ้าของโรงเรียนสอนดนตรีเพื่อการเรียนรู้ "คีรีบูน จีเนียส มิวสิก"
ด้านชีวิตครอบครัวสมรสกับ เอ้ก ปภัสรา ถมยาปริวัฒน์ และมีบุตรสาว 1 คน ชื่อ เอิ๊ก ชมนวรรณ ถมยาปริวัฒน์
ในปี พ.ศ. 2562 เขาร่วมแสดงในละครชุดเรื่อง Fleet of Time กาลครั้งหนึ่ง รักของเรา ทางช่อง จีเอ็มเอ็ม 25 โดยรับบทเป็น พ่อของวิน
การเสียชีวิต
เมื่อเวลา 22:15 น. ของวันที่ 16 ตุลาคม พ.ศ. 2564 นายรณชัย ถมยาปริวัฒน์ เสียชีวิตด้วยโรคมะเร็งสมอง ในอายุ 57 ปี
พระบาทสมเด็จพระวชิรเกล้าเจ้าอยู่หัว ​โปรดเกล้าโปรดกระหม่อม​ฯ พระราชทานเพลิงศพเป็นกรณีพิเศษ​ในวันที่ 19 ธันวาคม พ.ศ. 2564 วัดเขมาภิรตารามราชวรวิหาร​ จังหวัดนนทบุรี​
วัดราษฎร์บำรุง
วัดราษฎร์บำรุง อาจหมายถึง
จอห์น อดัมสัน (นักการเมืองนิวเซาส์เวลส์)
จอห์น อดัมสัน (12 พฤษภาคม ค.ศ. 1910 – 8 มีนาคม ค.ศ. 1984) เป็นนักการเมืองชาวออสเตรเลีย ตั้งแต่ปี ค.ศ. 1950 ถึง ค.ศ. 1953 เป็นสมาชิกของพรรคเสรีนิยมแห่งออสเตรเลีย อดัมสันเกิดที่รัฐนิวเซาท์เวลส์ เป็นบุตรของ โซลิกตอร์ และจบการศึกษาที่วิทยาลัยครูซิสนีย์ เขาทำงานเป็นครูตั้งแต่ปี ค.ศ. 1938 จนถึงปี ค.ศ. 1950 เขาลงสมัครการเลือกตั้งซ่อมในเดือนมกราคม ค.ศ. 1950
−1
−1 (ลบหนึ่ง) เป็นจำนวนเต็มลบมากสุด ที่มากกว่า −2 แต่น้อยกว่า 0
−1 เป็นตัวผกผันการบวกของ 1 หมายความว่า เมื่อจำนวนนี้บวกกับ 1 แล้วจะได้เอกลักษณ์การบวกนั่นคือ 0
−1 สัมพันธ์กับเอกลักษณ์ของออยเลอร์นั่นคือ
ในทางวิทยาการคอมพิวเตอร์ −1 มักใช้เป็นค่าเริ่มต้นของจำนวนเต็ม และใช้แสดงว่าตัวแปรดังกล่าวไม่มีข้อมูลที่เป็นประโยชน์
สมบัติทางพีชคณิต
การคูณจำนวนใด ๆ กับ −1 เทียบเท่ากับการเปลี่ยนเครื่องหมายของจำนวนนั้น สิ่งนี้สามารถพิสูจน์โดยใช้กฎการกระจายและสัทพจน์ว่า 1 เป็นเอกลักษณ์การคูณ สำหรับ x ที่เป็นจำนวนจริงใด ๆ เราจะได้
เมื่อเราใช้ข้อเท็จจริงว่า จำนวนจริงใด ๆ คูณกับ 0 แล้วได้ 0 แสดงนัยโดยสมบัติการตัดออกจากสมการ
กล่าวอีกนัยหนึ่งคือ
กำลังสองของ −1
กำลังสองของ −1 นั่นก็คือ −1 คูณด้วย −1 เท่ากับ 1 ผลที่ตามมาคือ ผลคูณของจำนวนลบสองจำนวนจะได้จำนวนบวก
สำหรับการพิสูจน์เชิงพีชคณิตของผลลัพธ์ดังกล่าว เริ่มด้วยสมการ
สมการแรกปฏิบัติตามการพิสูจน์ในตอนแรก นิพจน์ตัวหลังปฏิบัติตามนิยามของ −1 ว่าเป็นตัวผกผันการบวกของ 1 จากนั้นใช้กฎการกระจายจะได้ว่า
สมการที่สองปฏิบัติตามข้อเท็จจริงว่า 1 คือเอกลักษณ์การคูณ จากนั้นบวกด้วย 1 ทั้งสองข้างของสมการสุดท้าย จะได้
การให้เหตุผลด้านบนยังคงใช้ได้กับริงใด ๆ ก็ตาม ซึ่งเป็นมโนทัศน์ของพีชคณิตนามธรรมที่วางนัยทั่วไปจากจำนวนเต็มและจำนวนจริง
รากที่สองของ −1
จำนวนเชิงซ้อน i สอดคล้องกับ i2 = −1 และสามารถถือได้ว่าเป็นรากที่สองค่าหนึ่งของ −1 จำนวนเชิงซ้อน x อีกจำนวนซึ่งสอดคล้องกับสมการ x2 = −1 ก็คือ −i ส่วนพีชคณิตของควอเทอร์เนียน ซึ่งมีระนาบเชิงซ้อนด้วย สมการ x2 = −1 จะมีคำตอบมากมายเป็นอนันต์
การยกกำลังจำนวนลบ
การยกกำลังด้วยจำนวนจริงที่ไม่เป็นศูนย์สามารถขยายไปสู่จำนวนเต็มลบได้ เรากำหนดนิยามไว้ว่า x−1 = 1/x หมายความว่า เรานิยามให้การยกกำลังจำนวนใดจำนวนหนึ่งด้วย −1 จะได้ผลอย่างเดียวกับการหาส่วนกลับของมัน นิยามนี้ก็ได้ขยายไปสู่จำนวนเต็มลบ ทำให้กฎ xaxb = x(a + b) ยังคงอยู่เมื่อ a, b เป็นจำนวนเต็มใด ๆ
การยกกำลังจำนวนเต็มลบก็สามารถขยายไปบนสมาชิกที่ผกผันได้ของริงใดริงหนึ่ง โดยนิยามให้ x−1 เป็นตัวผกผันการคูณของ x
−1 ที่ปรากฏถัดจากฟังก์ชันหรือเมทริกซ์นั้น มิได้หมายถึงการยกกำลังด้วย −1 แต่เป็นฟังก์ชันผกผันหรือเมทริกซ์ผกผัน ตัวอย่างเช่น f−1 (x) คือฟังก์ชันผกผันของ f (x), หรือ sin−1 (x) เป็นสัญกรณ์แบบหนึ่งของฟังก์ชันอาร์กไซน์ เป็นต้น
การแทนในคอมพิวเตอร์
ระบบคอมพิวเตอร์ส่วนใหญ่แทนจำนวนเต็มลบโดยใช้ส่วนเติมเต็มสอง (two's complement) ในระบบเช่นนั้น −1 จะแทนด้วยค่าบิตทั้งหมดเป็น 1 ตัวอย่างเช่น จำนวนเต็มมีเครื่องหมาย (signed integer) ขนาด 8 บิตที่ใช้ส่วนเติมเต็มสอง จะแทน −1 ด้วยค่า "11111111" หรือ "FF" ในเลขฐานสิบหก ถ้าแปลค่านี้เป็นจำนวนเต็มไม่มีเครื่องหมาย (unsigned integer) บิตทั้งหมดจำนวน n บิตที่เป็น 1 จะหมายถึงค่า 2n − 1 ซึ่งเป็นค่ามากที่สุดที่ระบบ n บิตนั้นเก็บได้ จากตัวอย่างข้างต้น "11111111" ก็จะหมายถึง 28 − 1 = 255
TensorFlow
TensorFlow เป็นไลบรารีฟรีและโอเพนซอร์ซสำหรับการพัฒนาโปรแกรมด้วยการเรียนรู้ของเครื่อง โดยเฉพาะการสร้างโครงข่ายประสาทเทียม เป็นผลงานการวิจัยและผลิตภัณฑ์ของกูเกิล เดิมถูกพัฒนาโดยทีมกูเกิล เบรนเพื่อใช้ภายในบริษัทกูเกิล แต่ต่อมาเปิดให้สาธารณชนได้ใช้งานภายใต้ Apache License 2.0 เมื่อวันที่ 9 พฤศจิกายน ค.ศ. 2015
มานามา
มานามา (المنامة; Manama) เป็นเมืองหลวงและเมืองที่ใหญ่ที่สุดของประเทศบาห์เรน มีประชากรราว 155,000 คน มานามาได้รวมเป็นเมืองหลวงของบาห์เรนหลังจากที่การปกครองของชาวโปรตุเกสและชาวเปอร์เซียก่อนหน้านี้ ปัจจุบันเป็นเมืองหลวงที่ทันสมัย มีธุรกิจสำคัญเกี่ยวกับการซื้อขายน้ำมันดิบของเศรษฐกิจ
หลิวซื่อ
หลิวซื่อ (, ? – 659) ชื่อรอง จื่อเฉา (Zishao) อัครมหาเสนาบดีในช่วงต้น ราชวงศ์ถัง ระหว่างรัชสมัย จักรพรรดิถังเกาจง จักรพรรดิองค์ที่ 3
หลานสาวของเขาได้เป็นจักรพรรดินีพระองค์แรกในจักรพรรดิเกาจงคือ จักรพรรดินีหวัง ทำให้เขาได้รับตำแหน่งอัครมหาเสนาบดีต่อมาเมื่อจักรพรรดินีหวังและ พระสนมเซียว พระสนมเอกถูกกำจัดไปแล้วใน ค.ศ. 655 ทำให้หลิวซื่อถูกจับและถูกประหารตามพระราชโองการของจักรพรรดิเกาจงเมื่อ ค.ศ. 659
659
เขตนวัตกรรมระเบียงเศรษฐกิจพิเศษภาคตะวันออก
เขตนวัตกรรมระเบียงเศรษฐกิจพิเศษภาคตะวันออก (อังกฤษ: Eastern Economic Corridor of Innovation) หรือ EECi ดำเนินการโดยสำนักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงการอุดมศึกษา วิทยาศาสตร์ วิจัยและนวัตกรรม ตั้งอยู่ที่ วังจันทร์ วัลเลย์, จังหวัดระยอง เป็นพื้นที่ที่มีระบบนิเวศนวัตกรรมที่เหมาะสม ช่วยส่งเสริมให้เกิดการทำวิจัยพัฒนาและนวัตกรรมร่วมกันระหว่างภาครัฐ เอกชน มหาวิทยาลัย รวมถึงชุมชนในพื้นที่ เพื่อเป็นกลไกสำคัญในการยกระดับและพัฒนาอุตสาหกรรมเดิม รวมถึงส่งเสริมให้เกิดอุตสาหกรรมใหม่ ทั้งในพื้นที่ระเบียงเศรษฐกิจภาคตะวันออกและพื้นที่อื่นๆ ทั่วประเทศ ตามแผนแม่บทการพัฒนาเขตนวัตกรรมระเบียงเศรษฐกิจพิเศษภาคตะวันออก
เมวเวิน-เครยโตรเดอ
เมวเวิน-เครยโตรเดอ (Meeuwen-Gruitrode) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 13,000 คน ภายในพื้นที่ 9,126 เฮกตาร์ อยู่ห่างจากฮัสเซิลต์ไปทางทิศใต้ 22 กิโลเมตร และบรัสเซลส์อยู่ทางทิศตะวันตกเฉียงใต้ประมาณ 85 กิโลเมตร
น้ำแม่งัด
น้ำแม่งัด หรือ ห้วยแม่งัด เป็นสาขาของแม่น้ำปิง มีต้นน้ำอยู่ที่ดอยจิกจ้อง ดอยผาลาย และดอยผาเกี๊ยะ ตอนเหนือของทิวเขาผีปันน้ำตะวันตก ซึ่งล้อมรอบอำเภอพร้าวในจังหวัดเชียงใหม่ ไหลผ่านทุ่งนาใกล้ที่ว่าการอำเภอพร้าว ลงตามผืนนาและเนินเขาเข้าสู่อำเภอดอยสะเก็ด มาบรรจบกับน้ำแม่โก๋น น้ำแม่คาว แล้วไหลลงสู่แม่น้ำปิงที่ตำบลช่อแล อำเภอแม่แตง มีความยาวรวม 88.5 กิโลเมตร
น้ำแม่งัดมีเขื่อนแม่งัดสมบูรณ์ชลกั้นขวางลำน้ำ ตั้งอยู่ที่บ้านใหม่ ในอำเภอแม่แตง มีความจุน้ำ 265 ล้านลูกบาศก์เมตร
ซานซิงตุย
ซานซิงตุย เป็นแหล่งโบราณคดีและวัฒนธรรมยุคสำริดขนาดใหญ่ ปัจจุบันอยู่ในอาณาเขตนครระดับอำเภอกว่างฮั่น มณฑลเสฉวน ประเทศจีน ส่วนใหญ่ขุดพบในปี 1986 หลังการค้นพบอย่างคร่าว ๆ ครั้งแรกในปี 1927 โบราณวัตถุที่ขุดพบเมื่อนำไปตรวจวัดอายุคาร์บอน พบอายุอยู่ที่ราว 1200-1100 ปีก่อนคริสต์กาล
การค้นพบที่ซานซิงตุย แถบลุ่มน้ำสาขาของแม่น้ำแยงซี, แหล่งโบราณคดีต้าหยางโจว (อำเภอซินกั้น แถบลุ่มแม่น้ำกั้น มณฑลเจียงซี) และการค้นพบทางโบราณคดีอื่น ๆ ในพื้นที่ตอนใต้ของจีนสร้างข้อโต้แย้งต่อวาทกรรมดั้งเดิมว่าด้วยอารยธรรมของจีนเผยแพร่จากจงหยวนไปตามแม่น้ำเหลือง รวมถึงเริ่มทำให้เกิดแนวคิดทางโบราณคดีที่ว่า "ศูนย์กลางอารยธรรมจำนวนมากล้วนมีส่วนร่วมกันเป็นต้นตอของอารยธรรมจีน"
ปัจจุบันแหล่งโบราณคดีซานซิงตุยได้รับการขึ้นทะเบียนเป็นแหล่งมรดกโลกขั้นเบื้องต้นของยูเนสโก
รัฐมนตรีเงาของแบร์รี โอฟาร์เรลล์
รัฐมนตรีเงาของแบร์รี โอฟาร์เรลล์ เป็นรัฐมนตรีเงาในรัฐนิวเซาท์เวลส์ ประเทศออสเตรเลีย เกิดขึ้นในวันที่ 4 เมษายน ค.ศ. 2007 จนกระทั่งมีการเลือกตั้งรัฐนิวเซาท์เวลส์ ค.ศ. 2011 โดยมีพรรคร่วมรัฐบาลเงา คือ พรรคเสรีนิยมแห่งออสเตรเลีย และพรรคออสเตรเลียแห่งชาติ
โลมาแม่น้ำจีน
โลมาแม่น้ำจีน หรือ โลมาแม่น้ำแยงซี หรือ โลมาครีบขาว (Chinese river dolphin, Yangtze river dolphin, White-flag dolphin; หรือ "ไป๋จี้ถุน" 白鱀豚, ) เป็นโลมาน้ำจืด อาศัยอยู่ในแม่น้ำแยงซีตอนกลางและตอนล่างของประเทศจีน รวมทั้งแม่น้ำเฉียนถัง (钱塘江, qián táng jiāng) ที่อยู่ใกล้เคียง จัดเป็นโลมาเพียงชนิดเดียวเท่านั้น ที่อยู่ในสกุล Lipotes และวงศ์ Lipotidae
ลักษณะ
โลมาแม่น้ำจีน มีลำตัวสีขาว จะงอยปากแคบและยาว ครีบหลังต่ำ ตัวผู้ยาว 2.3 เมตร ตัวเมียยาว 2.5 เมตร น้ำหนักประมาณ 135-230 กิโลกรัม อายุยืนประมาณ 24 ปี
ชาวจีนเรียกโลมาแม่น้ำจีนว่า "เทพธิดาแห่งแม่น้ำแยงซี" (จีนตัวย่อ: 长江女神; จีนตัวเต็ม: 長江女神; พินอิน: Cháng Jiāng nǚshén)
การสูญพันธ์
มีผู้เห็นโลมาแม่น้ำจีนครั้งสุดท้ายเมื่อเดือนกันยายน ปี ค.ศ. 2004 ก่อนหน้านั้นโลมาแม่น้ำจีนตัวผู้ชื่อ "ฉีฉี" (淇淇, qíqí) ที่สถาบันไฮโดรไบโอโลยีแห่งอู่ฮั่น เลี้ยงไว้ตายลงเมื่อเดือนกรกฎาคม ปี ค.ศ. 2002 ซึ่งฉีฉีเป็นโลมาแม่น้ำจีนที่ชาวประมงจับได้โดยบังเอิญในเดือนมกราคม ปี ค.ศ. 1980 มีความพยายามของนักวิทยาศาสตร์แห่งสถาบันแห่งนี้ที่จะผสมพันธุ์กับโลมาแม่น้ำจีนตัวเมียหลายต่อหลายครั้ง แต่ยังไม่ประสบความสำเร็จ จนกระทั่งได้มีการเก็บรักษาเซลล์ของฉีฉีไว้เพื่อที่จะทำการโคลน
และเมื่อปี ค.ศ. 2007 มีนักสำรวจกลุ่มหนึ่งได้ล่องเรือสำรวจโลมาแม่น้ำจีน ไม่ปรากฏพบเจอหรือร่องรอยเลย จึงเชื่อว่าได้สูญพันธุ์เป็นที่เรียบร้อยแล้วจากโลกนี้
เจษฎา จิตสวัสดิ์
เจษฎา จิตสวัสดิ์ อดีตนักฟุตบอลทีมชาติไทย เป็นชาวกรุงเทพมหานครโดยกำเนิด เคยเป็นหัวหน้าผู้ฝึกสอนของบางปะอิน อยุธยา, อุดรธานี และอยุธยา ยูไนเต็ด
ประวัติ
เจษฎา จิตสวัสดิ์ เกิดเมื่อวันที่ 5 สิงหาคม พ.ศ. 2523 ที่จังหวัดกรุงเทพมหานคร เริ่มเล่นฟุตบอลที่โรงเรียนลำสาลีโดยมี อ.บุญเรือง ศิลาธุลี เป็นผู้ฝึกสอน จบการศึกษาระดับชั้นมัธยมศึกษาตอนปลายจากโรงเรียนเทพศิรินทร์ โดยเป็นหนึ่งในทีมที่คว้าแชมป์จตุรมิตร ในปี 2540 โดยเริ่มเล่นฟุตบอลในตำแหน่งกองกลางตัวรับ ก่อนจะย้ายมาเล่นกองหลังตัวกลางสมัย ม. 5 ตอนเล่นให้กับโรงเรียนเทพศิรินทร์
ผลงานระดับทีมชาติได้แชมป์ซีเกมส์ 2 สมัย, ไทเกอร์คัพ 1 สมัย, มหาลัยอาเซียน 1 สมัย และอันดับ 4 เอเชี่ยนเกม เคยได้แชมป์ไทยลีก 1 สมัยในฤดูกาล 2547/48 กับสโมสรฟุตบอลพนักงานยาสูบ (ซึ่งปัจจุบันคือ ทีทีเอ็ม สมุทรสาคร) ก่อนจะย้ายจากทีทีเอ็ม สมุทรสาคร มาเล่นให้กับสโมสรฟุตบอลเมืองทอง ยูไนเต็ด
เมื่อ พฤศจิกายน พ.ศ. 2551 และรับตำแหน่งกัปตันทีม ได้รับรางวัลกองหลังยอดเยี่ยมไทยพรีเมียร์ลีกประจำฤดูกาล 2552 ม.ค. 2554 ย้ายจากสโมสรฟุตบอลเมืองทอง ยูไนเต็ด มาเล่นให้กับ บีอีซี เทโรศาสน ปีพุทธศักราช 2559 กัปตันเจษ ได้มาร่วมทัพโลมามหาภัย พัทยา ยูไนเต็ด จนเมื่อวันที่ 29 พฤษภาคม 2559 มีลอช ยอกซิช กุนซือทีมได้ประกาศลาออกจากตำแหน่ง ทางบอร์ดบริหารสโมสรได้แต่งตั้ง "กัปตันเจษ" ขึ้นเป็นหัวหน้าผู้ฝึกสอนชั่วคราว ซึ่งถือเป็นครั้งแรกสำหรับการคุมทีมของเขา
อัวเกร
อัวเกร (Ogre, ; Oger; Uogrė) เป็นเมืองหลักของเทศบาลอัวเกรในตอนกลางของประเทศลัตเวีย จากสำมะโนประชากรใน ค.ศ. 2000 มีประชากร 26,573 คน ตั้งอยู่ห่างจากกรุงรีกาไปทางตะวันออก 36 km เมืองนี้ตั้งอยู่ในจุดที่แม่น้ำเดากาวาและแม่น้ำอัวเกรมาบรรจบกัน และตั้งเป็นเมืองตั้งแต่ ค.ศ. 1928 ประชากรใน ค.ศ. 2020 มี 23,273 คน
กัสซะมัน
เพลง "กัสซะมัน" (قَسَمًا, Tagallit, le serment ; หมายถึง "ขอสาบาน") เป็นเพลงซึ่งได้รับการรับรองว่าเป็นเพลงชาติแห่งสาธารณรัฐประชาธิปไตยประชาชนแอลจีเรียภายหลังได้รับเอกราชจากฝรั่งเศสในปี พ.ศ. 2506 บรรเลงครั้งแรกในพิธีประกาศเอกราช คำร้องของเพลงนี้แต่งโดยมุฟดี ซาการีอะห์ (Mufdi Zakariah) นักกวีชาตินิยม เมื่อวันที่ 25 เมษายน พ.ศ. 2498 ขณะที่ถูกฝ่ายฝรั่งเศสคุมขังที่ห้องขังหมายเลข 69 เรือนจำบาร์แบร์รูส (Barberousse) กรุงแอลเจียร์ ในระหว่างสงครามปฏิวัติเพื่ออิสรภาพ โดยใช้เลือดของตนเองเขียนคำร้องลงบนฝาผนังห้องขัง ส่วนทำนองเพลงเป็นผลงานการประพันธ์ของโมฮัมเม็ด เฟาซี (Mohamed Fawzi) นักดนตรีชาวอียิปต์
บิล มิจิเอะ
วิลเลียม มิจิเอะ (24 พฤศจิกายน ค.ศ. 1935 – 22 กันยายน ค.ศ. 2017)  เป็นนักการเมืองชาวอังกฤษ เป็นสมาชิกพรรคแรงงาน ตั้งแต่ปี ค.ศ. 1983 จนถึงปี ค.ศ. 2001 วิลเลียมยังเป็นสมาชิกของกลุ่มรณรงค์สังคมนิยม
ROOT
ROOT เป็นโปรแกรมและไลบรารีโปรแกรมเชิงวัตถุที่พัฒนาขึ้นโดยองค์การวิจัยนิวเคลียร์ยุโรป เดิมถูกพัฒนาขึ้นเพื่อการวิเคราะห์ข้อมูลฟิสิกส์ของอนุภาค แต่ถูกขยายต่อยอดเพื่อนำไปใช้งานด้านอื่นได้ด้วย เช่น ดาราศาสตร์ และการทำเหมืองข้อมูล
ภาพแบบอันตรกิริยา
ฮามิลโทเนียนในภาพแบบอันตรกิริยาถูกแยกออกเป็น 2 เทอม ดังนี้
เมื่อ H0,s เป็นฮามิลโทเนียนของระบบที่ไม่ถูกรบกวน (ไม่มีอันตรกิริยา) และ H1,s เป็นฮามิลโทเนียนของระบบที่ถูกรบกวน (มีอันตรกิริยา)
เวกเตอร์สถานะ (state vector)
นิยามของเวกเตอร์สถานะในภาพแบบอันตรกิริยา เขียนได้ ดังนี้
ตัวดำเนินการ (operators)
นิยามของตัวดำเนินการในภาพแบบอันตรกิริยาเขียนได้ ดังนี้
ตัวดำเนินการ ฮามิลโทเนียน (Hamiltonian operator)
สำหรับตัวดำเนินการฮามิลโทเนียนที่ไม่ถูกรบกวนที่ไม่ขึ้นกับเวลา H0 ในภาพแบบอันตรกิริยาเขียนได้ในลักษณะเดียวกับฮามิลโทเนียนในภาพแบบชเรอดิงเงอร์
สำหรับตัวดำเนินการฮามิลโทเนียนที่ถูกรบกวน H1  ในภาพแบบอันตรกิริยาเขียนได้ ดังนี้
เมื่อฮามิลโทเนียนที่ถูกรบกวนกลายเป็นฮามิลโทเนียนที่ขึ้นกับเวลา เว้นเสียแต่ว่า [H1,S, H0,S] = 0
วิวัฒนาการเชิงเวลาของสถานะ (Time-evolution of states)
การแปลงสมการชเรอดิงเงอร์ในภาพแบบอันตรกิริยาได้
วิวัฒนาการเชิงเวลาของตัวดำเนินการ (Time-evolution of operators)
ในภาพแบบอันตรกิริยา ตัวดำเนินการขึ้นกับเวลาเช่นเดียวกับในภาพแบบไฮเซนเบอร์ก มีฮามิลโทเนียนเป็น
โกวอลลา
โกวอลลา (อักษรโรมัน: Gowalla) เป็นเกมโซเชียลเน็ตเวิร์กในลักษณะของการอ้างอิงสถานที่สร้างโดยบริษัทอะลาโมไฟร์ บริษัทในรัฐเท็กซัส สหรัฐอเมริกา เกมนี้เล่นผ่านโทรศัพท์มือถือโดยการ "เช็กอิน" ไปตามสถานที่ต่างๆ ในบริเวณรอบ เพื่อให้ได้รางวัล ของเล่น หรือตราสัญลักษณ์มา จำนวนผู้เล่นเกมนี้ (ข้อมูล มีนาคม 2553) มีประมาณ 150,000 คนทั่วโลก
ภาพรวม
โกวอลลา โดยพื้นฐานแล้วเป็นเว็บแอปพลิเคชันเคลื่อนที่ที่ให้ผู้ใช้ "เช็กอิน" ตามสถานที่ต่างๆ ที่ผู้ใช้ไปผ่านทางโทรศัพท์เคลื่อนที่ ซึ่งผู้ใช้ต้องทำการดาวน์โหลดแอปพลิเคชันที่มีให้ผ่านระบบ กูเกิ้ลแอนดรอยด์ ไอโฟน ปาล์มเว็บโอเอส และ แบล็กเบอร์รี่ หรือผ่านทางเว็บไซต์บนโทรศัพท์มือถือ m.gowalla.com ถึงกระนั้น ผู้ใช้จะไม่สามารถเช็กอินผ่านทางเว็บไซต์ปกติได้ เช็กอินยังสามารถเชื่อมต่อกับระบบ Push Notifications ของไอโฟน และสามารถเชื่อมต่อบัญชีผู้ใช้กับบัญชีทวิตเตอร์และเฟซบุ๊คได้
การถูกเข้าซื้อกิจการและการปิดให้บริการ
เมื่อวันที่ 2 ธันวาคม 2011 บริการเครือข่ายสังคม เฟซบุ๊กเข้าซื้อกิจการของโกวอลลา ต่อมาในวันที่ 11 มีนาคม 2012 โกวอลลาก็ปิดให้บริการลงอย่างเป็นทางการ โดยขึ้นข้อความไว้บนหน้าเว็บไซต์ว่า
''” Thank you for going out with Gowalla. It was a pleasure to journey with you around the world. Download your check-ins, photos and lists here.”''
ไทยอาร์มฟอร์ซ.คอม
ไทยอาร์มฟอร์ซ.คอม (ThaiArmedForce.com: TAF) เป็นเว็บไซต์ผู้เชี่ยวชาญอิสระทางการทหารของประเทศไทย ดำเนินการโดยกลุ่มพลเรือนที่สนใจในเรื่องของเทคโนโลยีทางการทหารในประเทศไทย เปิดตัวเมื่อปี พ.ศ. 2552
ยุคเว็บบอร์ด
ไทยอาร์มฟอร์ซ.คอม มีจุดเริ่มต้นมาจากการรวมตัวกันของผู้ที่ชื่นชอบเทคโนโลยีทางการทหารในประเทศไทย โดยเริ่มมาจากการเข้าไปร่วมสนทนาในเว็บบอร์ดของเว็บไซต์ของกองบิน 21 กองทัพอากาศไทย พูดคุยแลกเปลี่ยนกัน จนได้นัดเจอกันในชีวิตจริงเพื่อพูดคุยถึงหัวข้อที่สนใจกัน ต่อมาเว็บบอร์ดของกองบิน 21 ดังกล่าวได้ปิดตัวลง จึงได้ขยับมาพูดคุยกันภายในเว็บบอร์ดพันทิป.คอม ซึ่งเป็นสังคมออนไลน์ซึ่งเป็นที่นิยมอย่างมากในขณะนั้น ในห้องที่ชื่อว่า หว้ากอ รวมถึงสมาชิกบางส่วนได้เขียนบทความเกี่ยวกับเทคโนโลยีทางการทหารและความมั่นคงต่าง ๆ ภายในบล็อกของพันทิปที่ชื่อว่า บล็อกแก๊งค์
ยุคก่อตั้งเว็บไซต์
จากนั้นได้มีสมาชิกของเว็บบอร์ดพันทิป.คอม ท่านหนึ่งที่ทีมงานเรียกกันในชื่อว่า ป้าจู หรือชื่อจริงว่า ดลชนก เชิญชวนให้กลุ่มบุคคลที่มีความสนใจดังกล่าวได้รวมตัวกันจนก่อให้เกิดเว็บไซต์ที่ชื่อว่า ไทยอาร์มฟอร์ซ.คอม ขึ้นมาเป็นครั้งแรก ในเดือนพฤศจิกายน พ.ศ. 2551 และเปิดตัวเว็บไซต์เมื่อวันที่ 18 มกราคม พ.ศ. 2552 ซึ่งตรงกับวันกองทัพไทย
ขณะนั้นภายในเว็บไซต์ได้แบ่งออกเป็น 2 ส่วนด้วยกัน คือ ส่วนของเว็บไซต์หลัก มีเนื้อหาที่เขียนโดยคณะทำงานของเว็บไซต์เอง เพื่อนำเสนอข้อมูลข่าวสารทางด้านการทหารต่าง ๆ ทั้งภายในประเทศและต่างประเทศ ทั้งที่มีการวิเคราะห์และการอัปเดตข้อมูลข่าวสารต่าง ๆ และส่วนของเว็บบอร์ดสำหรับสมาชิกของเว็บได้แลกเปลี่ยนสนทนากันภายในห้องต่าง ๆ
ยุคสื่อสังคมออนไลน์
เมื่อยุคของเว็บไซต์ที่มีระบบเว็บบอร์ดได้ลดความนิยมลง เว็บไซต์ไทยอาร์มฟอร์ซ.คอม จึงได้ปิดตัวเว็บบอร์ดลง และแทนที่ด้วยสื่อสังคมออนไลน์ต่าง ๆ ทั้งเฟซบุ๊ก ทวิตเตอร์ ยูทูบ อินสตราแกรม โดยเฉพาะบนเฟซบุ๊ก นอกจากจะสร้างแฟนเพจสำหรับสื่อสารเนื้อหาต่าง ๆ จากเว็บไซต์แล้ว ยังได้สร้างกลุ่มสำหรับพูดคุยแลกเปลี่ยนเรื่องราวต่าง ๆ ทางการทหารขึ้นมาภายในเฟซบุ๊ก
คณะทำงาน
ไทยอาร์มฟอร์ซ.คอม ทำงานในรูปแบบของคณะทำงาน เนื่องจากทีมงานทุกคนทำหน้าที่ในทุกบทบาท รวมถึงร่วมกันกำหนดทิศทางการทำงานของเว็บไซต์ โดยคณะทำงานแต่ละคนนั้นจะมีทักษะการทำงานและความสนใจในหลายด้านที่แตกต่างกัน อาทิ บางคนถนัดเรื่องงานเขียนบทความ บางคนถนัดงานถ่ายภาพ บางคนเชี่ยวชาญในด้านเรื่องของยุทธวิธี ในเรื่องของอุตสาหกรรมป้องกันประเทศ มารวมตัวกันและร่วมกันทำงานในการดูแลเว็บไซต์ ดูแลสังคมออนไลน์ต่าง ๆ และกำกับดูแลกลุ่มแลกเปลี่ยนสนทนาให้สูญเสียบรรยากาศในการแลกเปลี่ยนพูดคุย
แหล่งข้อมูล
ข้อมูลของเว็บไซต์นั้นส่วนใหญ่ได้มากจากการค้นคว้าจากแหล่งข้อมูลเปิดต่าง ๆ ในต่างประเทศ ทั้งจากอินเทอร์เน็ต และจากผู้ผลิตต่าง ๆ ในอุตสาหกรรมอาวุธ ซึ่งในขณะเดียวกันก็มีการเก็บข้อมูลจากภาคสนามจริงด้วย ทั้งในการปฏิบัติงานของเจ้าหน้าที่ การฝึกซ้อม และการสาธิตประสิทธิภาพอาวุธต่าง ๆ รวมถึงการเดินทางไปยังต่างประเทศด้วยเงินทุนส่วนตัวของคณะทำงานเอง มุ่งเน้นไปในส่วนของกิจกรรมทางการทหารของประเทศในภูมิภาคอาเซียน จนเกิดเป็นเครือข่ายการทำงานของผู้ที่สนใจในเรื่องของเทคโนโลยีทางการทหารภายในภูมิภาคที่เกิดการแลกเปลี่ยนข้อมูลกัน
แหล่งข้อมูลอีกทางของเว็บไซต์คือการสัมภาษณ์ทั้งในส่วนของบุคคลที่ดูแลข้อมูลต่าง ๆ และการสัมภาษณ์บุคคลต่าง ๆ ในภาคสนาม ซึ่งมีความโดดเด่นในด้านของคำถามที่มุ่งเน้นไปที่ประเด็นข้อมูลทางเทคโนโลยีและยุทธศาสตร์ต่าง ๆ ที่แตกต่างจากสื่อกระแสหลัก และตรงประเด็น ทำให้แหล่งข่าวมีความมั่นใจในการให้ข้อมูลกับเว็บไซต์ซึ่งมีความเข้าใจในด้านของเทคโนโลยีทางการทหารที่มากกว่าสื่อมวลชนทั่วไป
เนื้อหา
เนื้อหาของไทยอาร์มฟอร์ซ.คอม นั้นจะเกี่ยวกับการพูดคุยและวิเคราะห์ถึงประเด็นและสถานการณ์ทางการทหารและความมั่นคงต่าง ๆ รวมถึงข่าวสารทางการทหาร ทั้งภายในประเทศไทยและต่างประเทศ ซึ่งเนื้อหาหลักในปัจจุบัน ประกอบไปด้วย
บทบาทต่อสังคม
ไทยอาร์มฟอร์ซ.คอม ถูกใช้อ้างอิงในข้อมูลเกี่ยวกับทางการทหารโดยสื่อมวลชนกระแสหลัก ทั้งภายในประเทศและต่างประเทศ เนื่องจากแนวทางการทำเนื้อหาของเว็บไซต์ที่เป็นอิสระ ไม่ขึ้นต่อองค์กรหรือหน่วยงานใด ๆ รวมถึงถูกรับเชิญไปให้ความคิดเห็น ต่อสถานการณ์ทางการทหารและความมั่นคงต่าง ๆ อาทิ สงครามรัสเซีย–ยูเครน การจัดซื้อเรือดำน้ำของกองทัพเรือ การสังหารหมู่ที่จังหวัดหนองบัวลำภู กรณีการอับปางจากพายุของเรือหลวงสุโขทัย
ในหลายครั้งนั้น ข้อมูลจากไทยอาร์มฟอร์ซ.คอม มักจะถูกใช้ประกอบการอภิปรายต่าง ๆ ภายในรัฐสภา และถูกใช้งานทั้งในด้านของความคิดเห็นและข้อมูลต่าง ๆ โดยทั้งหน่วยงานในรัฐบาลไทยและรัฐบาลต่างประเทศ
การถูกคุกคาม
เนื่องจากหัวข้อส่วนใหญ่ของเว็บไซต์ประกอบไปด้วยหัวข้อที่พูดคุยและพูดถึงกิจการทางทหาร ทำให้หน่วยงานความมั่นคงมองว่าข้อมูลหลายส่วนส่งผลต่อความมั่นคง รวมไปถึงมองว่าคณะทำงานของเว็บไซต์มีผู้สนับสนุนหรืออยู่เบื้องหลังการทำงานต่าง ๆ หรือก่อตั้งมาเพื่อมุ่งเป้าโจมตีไปยังกองทัพ เนื่องจากความไม่คุ้นเคยในการถูกพูดถึงในสังคมอย่างเปิดเผยในหลาย ๆ กรณี ทั้งการจัดซื้อจัดจ้างอาวุธยุทโธปกรณ์ต่าง ๆ และความคลุมเครือในการทำงานของกองทัพและหน่วยงานรัฐ
นอกจากนี้ยังมีส่วนของบุคคลทั่วไปที่เข้ามาแสดงความคิดเห็นภายในกลุ่มแลกเปลี่ยนพูดคุยโดยมีวัตถุประสงค์ที่จะเข้ามาก่อกวนอย่างชัดเจน และขัดต่อกฎเกณฑ์การพูดคุยของกลุ่ม โดยจะมีการดำเนินการเป็นขั้นตอน ทั้งการตักเตือนกันเองโดยสมาชิกด้วยกัน ผ่านการสร้างสังคมภายในกลุ่มสนทนาที่มีวุฒิภาวะ หากระทำผิดซ้ำซากและชัดเจนจนถึงเกณฑ์ที่กำหนดจะดำเนินการแบนออกจากกลุ่ม
ยูอิล
ยูอิล (유일; ชื่อเกิด พัก ซัง-อิล; เกิด 11 มกราคม พ.ศ. 2533) เป็นนักแสดงชาวเกาหลีใต้ ในปี พ.ศ. 2552 เขาเดบิวต์ในฐานะอดีตสมาชิกรายการวาไรตี้  ตั้งแต่ปี 2556 เขาเป็นสมาชิกและเป็นหัวหน้ากลุ่มนักแสดงของแฟนตาจิโอชื่อเซอร์ไพรส์
แหล่งข้อมูลอื่น
1990
ปลากรายแอฟริกา
ปลากรายแอฟริกา (African brown knifefish, African knifefish, False featherbackfish) ปลาน้ำจืดชนิดหนึ่ง มีชื่อวิทยาศาสตร์ว่า Xenomystus nigri ในวงศ์ปลากราย (Notopteridae) นับเป็นปลาเพียงชนิดเดียวเท่านั้นทีอยู่ในสกุล Xenomystus
มีรูปร่างคล้ายกับปลาสลาด (Notopterus notopterus) ที่พบได้ในทวีปเอเชีย แต่ทว่ามีขนาดลำตัวที่เพรียวบางกว่า ไม่มีครีบหลัง ครีบท้องและก้นพริ้วไหวได้เร็วกว่า และมีจุดเด่นที่เห็นชัดคือ จมูกมีสองคู่ คู่หน้ายื่นออกมาคล้ายหลอดหรือหนวด ซึ่งใช้เป็นประสาทสัมผัสในการหาอาหาร ซึ่งเห็นได้ชัดเจนกว่าปลาชนิดอื่นในวงศ์เดียวกัน
พบกระจายทั่วไปในทวีปแอฟริกาตอนกลาง ในแถบลุ่มแม่น้ำไนล์และแอ่งน้ำในเซียร์รา ลีโอน, ชาด, ซูดาน, โตโก, เบนิน และแคเมอรูน
ขนาดเมื่อโตเต็มที่ประมาณ 1 ฟุต แต่โดยเฉลี่ยที่พบทั่วไป คือประมาณ 8 นิ้ว โดยอาศัยในแหล่งน้ำที่มีพืชน้ำขึ้นหนาแน่น ปลาตัวเมียวางไข่ประมาณ 150-200 ฟอง ไข่มีเส้นผ่าศูนย์กลาง 2 มิลลิเมตร และยังมีความสามารถพิเศษคือ สามารถเปล่งเสียงออกมาได้ด้วย เพื่อหาอาหาร เนื่องจากหากินในเวลากลางคืน โดยกินอาหารจำพวก แมลงน้ำและสัตว์มีเปลือกขนาดเล็กต่าง ๆ
เป็นปลาที่นิยมเลี้ยงกันเป็นปลาสวยงาม มีอุปนิสัยที่ค่อนข้างก้าวร้าวในหมู่พวกเดียวกัน แต่ทว่าจะไม่แสดงพฤติกรรมเหล่านี้ต่อปลาชนิดอื่น
ทอม อุฬุนนาลิล
ทอม อุฬุนนาลิล (Tom Uzhunnalil) เป็นนักบวชโรมันคาทอลิกชาวเกรละในคณะซาเลเซียนของคุณพ่อบอสโก และสมนชิกของมิชชันนารีชาริตี ทอมถูกลักพาตัวไปในเดือนมีนาคม 2016 ระหว่างภารกิจสังคมสงเคราะห์ในเอเดน ประเทศเยเมน ที่ซึ่งมีการสังหารนักบวชคาทอลิกอื่น ๆ อีกสี่ราย ทอมไม่ได้ถูกสังหารแต่จับกุมตัวโดยผู้ก่อการร้ายในประเทศเยเมน ก่อนจะถูกปล่อยตัวในปี 2017 ผ่านการแทรกแซงของประเทศโอมานและคริสตจักคาทอลิก
กฤษฎา จันทร์ดี
กฤษฎา จันทร์ดี ชื่อเล่น บิ๊ก (เกิด 29 มีนาคม 2534) เป็นนักร้องและนักแต่งเพลงชาวไทย เจ้าของตำแหน่งชนะเลิศจากรายการเดอะสตาร์ ค้นฟ้าคว้าดาว ปี 12 ปัจจุบันมีผลงานกับทางจีเอ็มเอ็ม แกรมมี่
ประวัติ
กฤษฎา เกิดเมื่อวันที่ 29 มีนาคม พ.ศ. 2534 ที่จังหวัดเชียงใหม่ เป็นบุตรชายคนเดียวของครอบครัว
เพลงที่ใช้ในการแข่งขัน
บิ๊กได้เป็นเดอะสตาร์คนที่ 12 ของเมืองไทย ชนะไปด้วยคะแนนโหวตรวมคะแนนจากกรรมการ และ 100 เสียงในห้องส่งรวมแล้ว 63.21%
ละครโทรทัศน์
2561 สุภาพบุรุษมงกุฎเพชร รับบท ต้นกล้า ช่องวัน
2562 4 เทพผู้พิทักษ์ รับบท อาไซ ช่องวัน
รางวัล
'''พ.ศ. 2559'''
'''พ.ศ. 2560'''
รายชื่อนักแสดงประกอบชายยอดเยี่ยม รางวัลภาพยนตร์ไทย
รายชื่อนักแสดง ที่ได้รับรางวัลนักแสดงประกอบชายยอดเยี่ยม รางวัลตุ๊กตาทอง
รายละเอียดในแต่ละปี ประกอบด้วย ผู้ชนะในปีนั้น เน้นด้วย ตัวหนา ตามด้วยผู้เข้าชิงในแต่ละปี
อภิธานศัพท์การเมืองไทย
ต่อไปนี้เป็นอภิธานศัพท์การเมืองไทย
เบ็น บานส์
เบนจามิน โธมัส บาร์นส์ (Benjamin Thomas Barnes; เกิด 20 สิงหาคม พ.ศ. 2524) เป็นนักแสดงและนักร้องชาวอังกฤษ เขามีชื่อเสียงจากการรับบทเจ้าชายแคสเปียนในซีรีส์ภาพยนตร์ อภินิหารตำนานแห่งนาร์เนีย, โลแกน เดลอส ในเรื่อง เวสต์เวิร์ลด์, และ บิลลี รุสโซ ในเรื่อง เดอะพันนิชเชอร์ เขาได้รับเลือกให้แสดงในซีรีส์เรื่อง ชาโดวแอนด์โบน ของเน็ตฟลิกซ์
เขาศึกษาเกี่ยวกับการละครที่มหาวิทยาลัยคิงสตัน และเป็นสมาชิกคนหนึ่งของคณะเนชันแนล ยูธ มิวสิค เธียเตอร์ ที่ซึ่งเขาได้เปิดตัวในละครเวทีเรื่อง “The Ballad of Salomon Pavey” เมื่ออายุได้ 15 ปี
อ้างอิง
1981
โรงพยาบาลพระราม 9
โรงพยาบาลพระรามเก้า (โรงพยาบาลพระรามเก้า Praram 9 Hospital) เป็นโรงพยาบาลเอกชน ตั้งอยู่บนถนนพระราม 9 แขวงบางกะปิ เขตห้วยขวาง กรุงเทพมหานคร ประเทศไทย ปัจจุบันมีแพทย์กว่า 200 คน และบุคลากรทางการแพทย์อื่น ๆ
ประวัติ
ก่อตั้งโดยคณะคณะแพทย์จากสาขาต่าง ๆ รวมตัวกัน และเปิดให้บริการเมื่อวันที่ 19 กรกฎาคม 1992 ปัจจุบันมีนายแพทย์เสถียร ภู่ประเสริฐ อายุรแพทย์ เป็นผู้อำนวยการโรงพยาบาล
บริการและการรักษา
ประกอบด้วยสถาบันการแพทย์ 2 สถาบัน และศูนย์การแพทย์เฉพาะทาง 22 ศูนย์
รางวัลและการรับรองคุณภาพโรงพยาบาล
= อ้างอิง =
= แหล่งข้อมูลอื่น =
เกาะคูเมะ
เกาะคูเมะ (久米島 (Kumejima), Okinawan: クミジマ Kumijima) เป็นเกาะซึ่งเป็นส่วนหนึ่งของหมู่เกาะโอกินาวะและเป็นส่วนหนึ่งของคูเมะจิมะ จังหวัดโอกินาวะ ประเทศญี่ปุ่น มีพื้นที่ 59.11 ตารางกิโลเมตร และมีประชากร 8,713 (2010)
เกาะคุมะเป็นเกาะภูเขาไฟ กิจกรรมทางเศรษฐกิจที่สำคัญคือการผลิตอ้อยและการท่องเที่ยว
รายชื่อภาพยนตร์ของพิกซาร์
พิกซาร์แอนิเมชันสตูดิโอส์ เป็นบริษัทสร้างภาพยนตร์ซีจีไอสัญชาติอเมริกัน ตั้งอยู่ที่ เอเมอรีวิลล์, แคลิฟอร์เนีย, สหรัฐ พิกซาร์ได้ฉายภาพยนตร์เรื่องยาวแล้วทั้งหมด 26 เรื่อง จัดจำหน่ายโดย วอลต์ดิสนีย์สตูดิโอส์โมชันพิกเชอส์ ในชื่อ วอลต์ดิสนีย์พิกเชอส์ โดยภาพยนตร์เรื่องแรกคือ ทอย สตอรี่ (เป็นภาพยนตร์แอนิเมชันเรื่องยาวเรื่องแรกที่สร้างจากคอมพิวเตอร์ทั้งหมด) ฉายเมื่อวันที่ 22 พฤศจิกายน ค.ศ. 1995 และภาพยนตร์เรื่องล่าสุดคือ เมืองอลวนธาตุอลเวง ฉายเมื่อวันที่ 16 มิถุนายน ค.ศ. 2023
ภาพยนตร์ที่จะฉายในอนาคต ได้แก่ เอลิโอ และ มหัศจรรย์อารมณ์อลเวง 2 (2024 ทั้งสองเรื่อง), ภาพยนตร์หนึ่งเรื่องที่ยังไม่มีชื่อจะฉายในปี ค.ศ. 2025 และภาพยนตร์อีกสองเรื่องที่ยังไม่มีชื่อจะฉายในปี ค.ศ. 2026
โครงการที่อยู่ระหว่างการพัฒนา
แอปตัน คอร์บิน, ไบรอัน ฟี, คริสเทน เลสเตอร์, โรซานา ซัลลิแวนและปีเตอร์ ซน กำลังทำงานภาพยนตร์เรื่องยาวที่ยังไม่มีชื่อของพวกเขา   เมื่อปี ค.ศ. 2018 สโมสรฟุตบอลบาร์เซโลนา ต้องการให้พิกซาร์สร้างภาพยนตร์เกี่ยวกับสโมสรของพวกเขา
วงจรการสร้าง
ในเดือนกรกฎาคม ค.ศ. 2013 เอ็ดวิน แคตมอลล์ ประธานพิกซาร์สตูดิโอส์ กล่าวว่าสตูดิโอวางแผนที่จะออกภาพยนตร์ต้นฉบับหนึ่งเรื่องในแต่ละปี และภาคต่อทุก ๆ ปี ซึ่งเป็นส่วนหนึ่งของกลยุทธ์ที่จะปล่อย "ภาพยนตร์หนึ่งเรื่องและครึ่งเรื่องต่อปี" เมื่อวันที่ 3 กรกฎาคม ค.ศ. 2016 จิม มอร์ริส ประธานพิกซาร์ ประกาศว่าสตูดิโอจะถอยห่างออกจากการสร้างภาคต่อหลัง ทอย สตอรี่ 4 และพิกซาร์กำลังพัฒนาภาพยนตร์ที่มีแนวคิดดั้งเดิม ในขณะวันที่ประกาศนั้น มีภาพยนตร์ห้าเรื่องกำลังอยู่ในการพัฒนา
ผลงานที่ยกเลิก
ภาพยนตร์พิกซาร์เรื่อง Newt (จะกำกับโดยแกรี ไรด์สตรอม) ประกาศเมื่อเดือนเมษายน ค.ศ. 2008 โดยมีแผนที่จะฉายในปี ค.ศ. 2011 ซึ่งต่อมาถูกเลื่อนฉายเป็นปี ค.ศ. 2012 แต่ในที่สุดก็ถูกยกเลิกช่วงต้นปี ค.ศ. 2010 โดย จอห์น แลสแซสเตอร์ บอกว่าภาพยนตร์มีเนื้อเรื่องคล้ายคลึงกับภาพยนตร์เรื่อง ริโอ เดอะ มูฟวี่ ของ บลูสกาย สตูดิโอส์ ซึ่งฉายในปี ค.ศ. 2011 ในการสัมภาษณ์เมื่อเดือนมีนาคม ค.ศ. 2014 เอ็ดวิน แคตมอลล์ ประธานพิกซาร์ กล่าวว่า Newt เป็นแนวคิดที่ไม่ได้ผลในช่วงก่อนการสร้าง เมื่อโครงการถูกส่งต่อไปยัง พีต ดอกเตอร์ ผู้กำกับ บริษัท รับจ้างหลอน (ไม่) จำกัด และ ปู่ซ่าบ้าพลัง เขาได้เสนอแนวคิดที่พิกซาร์คิดว่าดีกว่า และแนวคิดนั้นก็ได้กลายเป็น มหัศจรรย์อารมณ์อลเวง
แพนด้า แชนแนล
แพนด้า แชนแนล เป็นช่องที่ถ่ายทอดสดชีวิตของหลินปิง แพนด้ายักษ์ทูตสันถวไมตรีเชื่อมความสัมพันธ์ระหว่างประเทศไทยและจีน เพื่อแสดงถึงพัฒนาการของแพนดาและเรื่องราวครอบครัวแพนด้า อันประกอบด้วยช่วงช่วง หลินฮุ่ย และหลินปิง เป็นช่องที่มีการถ่ายทอดตลอด 24 ชั่วโมง
รายชื่อภาพยนตร์ของพิกซาร์
แหล่งข้อมูลอื่น
Pixar Animation Studios
แพนด้า แชนแนล
ประวัติ
เดิมช่องนี้เป็นช่องของ ทรู เรียลลิตี้ ซึ่งเป็นเป็นช่องรายการที่นำเสนอตามติดชีวิตจริง โดยไม่มีบทใดใดทั้งสิ้น แต่เนื่องจากแพนด้าที่อยู่ในเมืองจีน ส่งมาเป็นทูตสัมพันธ์ไมตรีระหว่างไทยกับจีน ที่มีชื่อว่า ช่วงช่วง กับ หลินฮุ่ย ได้รับความนิยมอย่างมากในประเทศไทย จนมีการประกวดตั้งชื่อลูกแพนด้าที่ชื่อว่า หลินปิง แต่หลังจากนั้น กระแสก็ยังไม่ลดลง จึงต้องทำเป็นรายการ "หลินปิง เดอะ เรียลลิตี้" จนในที่สุด ก็พัฒนามาเป็น "แพนด้า แชนแนล" ในที่สุด
เดอะวอยซ์ไทยแลนด์ (ฤดูกาลที่ 5)
เดอะวอยซ์ไทยแลนด์ (ฤดูกาลที่ 5) เป็นรายการเรียลลิตี้โชว์ประกวดร้องเพลงโดยทรู มิวสิก ผลิตรายการโดยบริษัท ใจอั้น ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) โดยใช้โค้ชร้องเพลงและผู้คัดเลือกผู้เข้าประกวด 4 คน คือ สหรัถ สังคปรีชา โจอี้ บอย สิงโต นำโชค ดา เอ็นโดรฟิน โดยรูปแบบของเวทีในทุกๆ รอบในฤดูกาลนี้ใช้แม่แบบจาก The Voice สหรัฐอเมริกา ฤดูกาลที่ 7
การรับสมัคร
การสมัครเข้าร่วมการแข่งขันรายการ The Voice Thailand Season 5 เป็นการสมัครแบบ Online Audition เท่านั้น โดยให้ผู้สมัครนั้นอัดคลิป Audition โดยให้ความยาวไม่เกิน 1 นาที และต้องไม่มีการใช้เครื่องมือช่วยแต่เสียงใด ๆ ทั้งสิ้น แล้วอัปโหลดคลิปมาที่ www.thevoicethailand.com โดยให้ผู้เข้าสมัครนั้นเริ่มอัปโหลดคลิปตั้งแต่วันที่ 6 - 12 มิถุนายน 2559 โดยมีผู้เข้าสมัครมากถึง 20,000 คลิป
การคัดเลือก
สำหรับฤดูกาลที่ 5 เปิดรับสมัครในรูปแบบ Online Audition โดยให้ผู้เข้าแข่งขันอัดคลิปความยาวไม่เกิน 1 นาที และอัปโหลดคลิปมาที่ www.thevoicethailand.com และมีผู้สมัครเข้ามาคัดเลือกกันกว่า 20,000 คน โดยทืมงานทำการคัดเลือกก่อนที่จะถึงการ Blind Audition ซึ่งทีมงานทำการคัดเลือกคล้ายๆ กับการ Blind Audition เช่นกันและได้คัดเหลือแค่ 100 กว่าคนจากกว่า 20,000 คนเข้าสู่รอบ Blind Audition โดยในรอบ Blind Audition ได้กำหนดไว้ให้โค้ชแต่ละทีมเลือกทีมละ 12 คน และมีกฏ Steal ซึ่งโค้ชแต่ละคนจะมีสิทธิ Steal ได้ ทีมละ 2 คน ในรอบ Battle
โค้ช
โค้ชในซีซั่นนี้ประกอบไปด้วยโค้ชที่มากจากซีซั่นก่อน 3 คน ได้แก่ โค้ชสหรัถ สังคปรีชา หรือ ก้อง, โค้ชโจอี้ บอย และโค้ชสิงโต นำโชค และมีการเปิดตัวโค้ชคนใหม่คือ โค้ชดา เอ็นโดรฟิน
ทีม
ถูกคัดออกในรอบ Live Playoffs
ถูกคัดออกในรอบ Knockout
ถูกคัดออกในรอบ Battle Round
Episode 1 (11 กันยายน 2559)
สัปดาห์ที่ 1 ออกอากาศเมื่อวันที่ 11 กันยายน พ.ศ. 2559
โชว์โค้ช - Medley เพลงฮิตจากโค้ชทั้ง 4 - อาย (สิงโต นำโชค), ลอยทะเล (โจอี้ บอย) , แสบ (ดา เอ็นโดรฟิน) , สุด สุดไปเลย (ก้อง สหรัถ)
Episode 2 (18 กันยายน 2559)
สัปดาห์ที่ 2 ออกอากาศเมื่อวันที่ 18 กันยายน พ.ศ. 2559
Episode 3 (25 กันยายน 2559)
สัปดาห์ที่ 3 ออกอากาศเมื่อวันที่ 25 กันยายน พ.ศ. 2559
Episode 4 (2 ตุลาคม 2559)
สัปดาห์ที่ 4 ออกอากาศเมื่อวันที่ 2 ตุลาคม พ.ศ. 2559
Episode 5 (9 ตุลาคม 2559)
สัปดาห์ที่ 5 ออกอากาศเมื่อวันที่ 9 ตุลาคม พ.ศ. 2559
Episode 6 (20 พฤศจิกายน 2559)
สัปดาห์ที่ 6 ออกอากาศเมื่อวันที่ 20 พฤศจิกายน พ.ศ. 2559
รอบ Battle Rounds
รอบ Battle Rounds ออกอากาศเมื่อวันที่ 27 พฤศจิกายน 4, 11, 18 ธันวาคม พ.ศ. 2559 โดยซีซั่นนี้ยังคงมีการ Steal เข้ามาเช่นเคย โค้ชแต่ละคนจะสามารถ Steal ลูกทีมที่แพ้ของทีมอื่นได้คนละ 2 ครั้ง ในกรณีที่มีโค้ชมากกว่า 1 คนต้องการ Steal ศิลปินสามารถเลือกได้ว่าต้องการอยู่กับโค้ชคนไหน การที่ Steal ลูกทีมอื่นนั้นได้ 2 คนนั้นแต่การกด Steal สามารถกดได้ไม่จำกัด ทั้งนี้จะไม่ถูกอธิบายหรือนำมาออกอากาศแต่อย่างใดเพื่อให้ได้ลูกทีมสุดท้ายหลังจบรอบ Battle แล้วเพียงทีมละ 8 คนเท่านั้น
ในรอบนี้โค้ชสามารถเลือกผู้ช่วยได้ แต่ผู้ช่วยโค้ชจะไม่ได้ชมการ Battle ร่วมกับโค้ชเช่นเดียวกับซีซั่นที่ผ่านมา โดยผู้ช่วยโค้ช มีดังนี้
รอบ Knockout
สำหรับรอบ Knockout นั้นจะทำการจับ 4 คนทั้งหมดทีมละ 2 กลุ่มบนเวทีเดียวกันโดยร้องคนละเพลงกันแล้วตัดเชือกคัดออกกันทันที ต่างจาก Battle ที่จะสลับกันร้องในเพลงเดียวกัน อีกทั้งผู้เข้าแข่งขันจะต้องเป็นคนเลือกเพลงเอง ออกแบบการร้องเองทุกอย่าง โค้ชจะทำการชี้แนะให้เท่านั้น ซึ่งก็ต่างจากรอบ Battle ที่โค้ชจะเลือกเพลงและออกแบบการร้องให้ ซึ่งมีลักษณะเหมือนกับซีซั่นที่ 3
Episode 13: Live Playoff (สัปดาห์ที่ 1)
กำหนดการออกอากาศเมื่อวันที่ 22 มกราคม พ.ศ. 2560 ในรอบ Live Playoff ทั้งหมดนี้โค้ชได้มีการให้คะแนนที่ 50% สำหรับสมาชิก 4 คนในทีม ซึ่งคิดรวมกับผลโหวตอีก 50%
Episode 14: Live Playoff (สัปดาห์ที่ 2)
กำหนดการออกอากาศเมื่อวันที่ 29 มกราคม พ.ศ. 2560 ในรอบ Live Playoff ทั้งหมดนี้โค้ชได้มีการให้คะแนนที่ 50% สำหรับสมาชิก 4 คนในทีม ซึ่งคิดรวมกับผลโหวตอีก 50%
Episode 15: Final
ออกอากาศวันที่ 5 กุมภาพันธ์ พ.ศ. 2560 ในรอบ Final สุดท้ายนี้จะใช้ผลโหวต 100% โดยมีข้อกำหนดว่า 1 หมายเลขได้ 1 โหวตและ 1 ผู้เข้าแข่งขันเท่านั้น
อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน
อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน (Denkmal des polnischen Soldaten und deutschen Antifaschisten; Pomnik żołnierza polskiego i niemieckiego antyfaszysty) เป็นอนุสรณ์สถานสงครามในกรุงเบอร์ลิน ซึ่งถูกประกาศใน ค.ศ. 1972 อนุสรณ์สร้างขึ้นโดยสาธารณรัฐประชาธิปไตยเยอรมนีในช่วงที่เยอรมนียังถูกแบ่งประเทศ ปัจจุบันอนุสรณ์นี้เป็นอนุสาวรีย์เยอรมันหลักเพื่อระลึกถึงทหารโปแลนด์ที่เสียชีวิตในสงครามโลกครั้งที่สองและเป็นอนุสาวรีย์สำคัญของการต่อต้านระบอบนาซีของชาวเยอรมัน
อนุสรณ์ตั้งอยู่ที่ฟ็อลคส์ปาร์คฟรีดริชส์ไฮน์ เขตฟรีดริชส์ไฮน์ในอดีตเบอร์ลินตะวันออก อนุสรณ์เกิดขึ้นในช่วงเวลาแห่งการปรับปรุงความสัมพันธ์ระหว่างเยอรมนีตะวันออกกับโปแลนด์ ในฐานะอนุสรณ์แห่งความร่วมมือระหว่างกองทัพโปแลนด์กับนักลัทธิคอมมิวนิสต์ชาวเยอรมันในการต่อสู้กับฟาสซิสต์ อนุสาวรีย์หินแกรนิตไซลีเซียสีเทาถูกออกแบบโดยประติมากรชาวโปแลนด์ Zofia Wolska และ Tadeusz Łodzian และประติมากรชาวเยอรมัน Arnd Wittig และ Günther Merkel กลางเสาเป็นเสาหินคู่ขนานขนาด 15 เมตร (ซึ่งเป็นโครงสร้างเดียว) โดยมีธงสีทองสัมฤทธิ์ บริเวณอนุสาวรีย์อยู่ที่เชิงเขาถูกปิดด้วยกำแพงที่จารึกคำขวัญของตาแดอุตช์ กอช์ชูชกอว่า "เพื่ออิสรภาพของเราและคุณ" ในภาษาโปแลนด์ (Za waszą i naszą wolność) และภาษาเยอรมัน (Für eure und unsere Freiheit) และมีการแสดงตัวเลขของทหารโปแลนด์และกองทัพแดงพร้อมกับนักสู้ชาวเยอรมัน
เทศบาลเมืองแพรกษาใหม่
เทศบาลเมืองแพรกษาใหม่ [แพฺรก-กะ-สา-ไหฺม่] เป็นเทศบาลเมืองซึ่งมีอาณาเขตครอบคลุมพื้นที่หมู่ที่ 1–4, 6–7 และบางส่วนของหมู่ที่ 5 ของตำบลแพรกษาใหม่ในอำเภอเมืองสมุทรปราการ จังหวัดสมุทรปราการ เดิมมีฐานะเป็น "องค์การบริหารส่วนตำบลแพรกษาใหม่" จากนั้นได้รับการจัดตั้งเป็นเทศบาลเมืองใน พ.ศ. 2562 ปัจจุบันในเขตเทศบาลเมืองแพรกษาใหม่มีประชากร 49,129 คน
ปลาแซลมอนชินูก
ปลาแซลมอนชินูก (ชื่อวิทยาศาสตร์: Oncorhynchus tshawytscha) เป็นสปีชีส์ที่ใหญ่ที่สุดในบรรดาสกุลปลาแซลมอนแปซิฟิก ตั้งชื่อตามชาวชินูก ซึ่งเป็นชนพื้นเมืองที่เคยอาศัยอยู่ชายฝั่งแปซิฟิกด้านตะวันตกเฉียงเหนือของสหรัฐอเมริกา ปลาแซลมอนชินูกยังมีชื่อเรียกอื่น ๆ อีก คือ คิงแซลมอน, ปลาแซลมอนควินแนต และ ปลาแซลมอนใบไม้ผลิ
เทศบาลเมืองแพรกษาใหม่
สภาพภูมิประเทศเป็นที่ราบลุ่มปากแม่น้ำเจ้าพระยา ซึ่งมีดินอุดมสมบูรณ์เหมาะแก่การเพาะปลูก และมีคลองทับนางไหลผ่าน สถานที่สำคัญในเขตเทศบาล ได้แก่ ศาลเจ้าพ่อโคกพร้าว ซึ่งเป็นสิ่งศักดิ์สิทธิ์ประจำตำบลแพรกษาใหม่
ปลาแซลมอนชินูก
ปลาแซลมอนชินูกเป็นปลาน้ำกร่อยซึ่งกระจายพันธุ์อยู่ในมหาสมุทรแปซิฟิกตอนเหนือ ตลอดจนเครือข่ายแม่น้ำในภาคตะวันตกของอเมริกาเหนือ ตั้งแต่รัฐแคลิฟอร์เนียไปจนถึงรัฐอะแลสกา และยังกระจายพันธุ์อยู่ในทวีปเอเชียบริเวณตอนเหนือของญี่ปุ่นไปจนถึงบริเวณทะเลไซบีเรียตะวันออกของรัสเซีย อย่างไรก็ตาม ปลาสายพันธุ์นี้ก็ยังพบได้ในส่วนอื่น ๆ ของโลกได้เช่นกัน อาทิในนิวซีแลนด์, ภูมิภาคปาตาโกเนีย เป็นต้น
เทศบาลเมืองแพรกษาใหม่
อาณาเขต
เทศบาลเมืองแพรกษาใหม่มีอาณาเขตติดต่อกับองค์กรปกครองส่วนท้องถิ่นข้างเคียงดังนี้
ปลาแซลมอนชินูก
ปลาแซลมอนชินูกถือเป็นปลาเศรษฐกิจอย่างหนึ่ง และมีกรดไขมันโอเมกา-3 ในปริมาณที่สูงซึ่งเป็นประโยชน์ต่อร่างกาย นิวซีแลนด์เป็นประเทศที่ผลิตปลาแซลมอนชินูกได้มากที่สุดโดยทำตลาดในชื่อว่า "คิงแซลมอน" ใน พ.ศ. 2554 นิวซีแลนด์ส่งออกแซลมอนชินูกคิดเป็นมูลค่าราวสองพันล้านบาท ซึ่งคิดเป็นส่วนแบ่งเกือบครึ่งหนึ่งในตลาดโลก
เทศบาลเมืองแพรกษาใหม่
การคมนาคม
ถนนสายหลักในเขตเทศบาล ได้แก่
ถนนสายรองในเขตเทศบาล ได้แก่
ชีปอลาตา
ชีปอลาตา (chipolata, หรือ ) หรือ ชิพอลาตา (chipolata, ) เป็นไส้กรอกสดชนิดหนึ่งซึ่งเชื่อกันว่าเกิดขึ้นในประเทศฝรั่งเศส ชื่อของไส้กรอกชนิดนี้ปรากฏในตำราอาหาร Le guide culinaire โดยแอ็สกอฟีเย ฉบับ ค.ศ. 1903 ชีปอลาตาโดยทั่วไปจะเป็นไส้กรอกรูปร่างเรียวยาว
โดยทั่วไปแล้วชีปอลาตาจะทำจากเนื้อหมูบดหยาบปรุงรสด้วยเกลือ พริกไทยดำ และเครื่องเทศหรือสมุนไพรต่าง ๆ ตามแต่สูตรเช่นเซจ ไทม์ พริกเชอร์รี หรือจันทน์เทศ เป็นต้น ชื่อ ชีปอลาตา มีที่มาจากภาษาฝรั่งเศส และน่าจะมีรากศัพท์มาจากภาษาอิตาลีว่า ชีปอลลาตา (cipollata) ซึ่งแปลว่า "ทำด้วยหอมใหญ่" โดยบางแหล่งข้อมูลชี้ว่าอาจจะเกี่ยวข้องกับสตูหอมใหญ่และไส้กรอก
ชีปอลาตาสามารถพบได้ทั่วไปในสหราชอาณาจักร โดยผู้คนจะมักรับประทานไส้กรอกชนิดนี้ในอาหารเย็นวันคริสต์มาส โดยห่อในเบคอนในอาหารที่เรียกว่าพิกส์อินแบลงเคตส์
การ์นีตูราลาชีปอลาตา (garniture à la chipolata) ซึ่งเป็นอาหารฝรั่งเศสชนิดหนึ่งมีส่วนประกอบได้แก่หอมใหญ่ ไส้กรอกชีปอลาตา เกาลัด เนื้อหมูเค็ม และอาจจะมีแคร์รอตด้วย ราดด้วยซอสเดอมี-กลัสหรือมาเดรา
อนุสัญญาสหประชาชาติว่าด้วยกฎหมายทะเล
องค์การที่มีบทบาทในการนำอนุสัญญาฯ ไปปฏิบัติ ได้แก่ องค์การทางทะเลระหว่างประเทศ (International Maritime Organization) ซึ่งเป็นองค์การชำนัญพิเศษ เช่นเดียวกับหน่วยงานที่จัดตั้งขึ้นตามอนุสัญญาฯ เช่น คณะกรรมการล่าวาฬระหว่างประเทศ และองค์การพื้นทะเลระหว่างประเทศ (ISA)
ประวัติ
การประชุมสหประชาชาติว่าด้วยกฎหมายทะเล ครั้งที่ 3 ได้มีขึ้น ณ นครนิวยอร์ก ในเดือนธันวาคม 2516 การประชุมเสร็จสิ้นลงเมื่อวันที่ 10 ธันวาคม 2525 ณ กรุงมอนเตโกเบย์ ประเทศจาไมกา โดยประเทศต่าง ๆ สามารถเริ่มลงนามในอนุสัญญาสหประชาชาติว่าด้วยกฎหมายทะเล ค.ศ. 1982 ได้ตั้งแต่บัดนั้น ทั้งนี้ อนุสัญญาฯ เริ่มมีผลบังคับใช้เมื่อวันที่ 16 พฤศจิกายน 2537 หลังจากที่รัฐภาคีที่ 60 ได้ให้สัตยาบันอนุสัญญาฯ
UNCLOS III
มีการหยิบยกปัญหาข้ออ้างน่านน้ำอาณาเขตที่มีหลากหลายในสหประชาชาติในปี 2510 และในการประชุมสหประชาชาติว่าด้วยกฎหมายทะเลในนิวยอร์ก ที่ประชุมได้ใช้กระบวนการหามติเอกฉันท์มากกว่าเสียงข้างมากเพื่อลดโอกาสที่กลุ่มชาติหนึ่งครอบงำการเจรจา ทำให้การประชุมกินเวลายืดเยื้อจนถึงปี 2525
อนุสัญญาฯ ริเริ่มบทบัญญัติจำนวนหนึ่ง ประเด็นที่สำคัญที่สุดได้แก่การตั้งขีดจำกัด การเดินเรือ สถานภาพกลุ่มเกาะและระบอบเดินเรือผ่าน (transit regime) เขตเศรษฐกิจจำเพาะ เขตอำนาจไหล่ทวีป การทำเหมืองพื้นทะเลลึก ระบอบการแสวงประโยชน์ การคุ้มครองสิ่งแวดล้อมทางทะเล การวิจัยทางวิทยาศาสตร์และการระงับข้อพิพาท
อนุสัญญาฯ กำหนดขีดจำกัดของพื้นที่ต่าง ๆ โดยวัดจากเส้นฐานที่นิยามว่าเป็นเส้นน้ำลง ยกเว้นเมื่อแนวชายฝั่งมีลักษณะเว้าแหว่งมาก มีเกาะเป็นหย่อมหรือไม่เสถียรอย่างสูง อาจใช้เส้นฐานตรงได้ พื้นที่เหล่านี้ประกอบด้วย:
บริเวณนอกเหนือจากนี้ล้วนเป็น "ทะเลหลวง" หรือน่านน้ำสากล
ซิลเวีย แพลธ
ซิลเวีย แพลธ (Sylvia Plath, 27 ตุลาคม ค.ศ. 1932 – 11 กุมภาพันธ์ ค.ศ. 1963) เป็นกวีและนักเขียนชาวอเมริกัน เกิดที่เมืองบอสตัน รัฐแมสซาชูเซตส์ เป็นบุตรของออตโตกับออเรเลีย (นามสกุลเดิม โชเบอร์) แพลธ ซิลเวียมีน้องชายหนึ่งคนชื่อ วอร์เรน (เกิด ค.ศ. 1935) ต่อมาครอบครัวของซิลเวียย้ายไปอยู่ที่เมืองวินธรอป ที่ซึ่งซิลเวียในวัย 8 ปีได้ตีพิมพ์บทกวีแรกในหนังสือพิมพ์บอสตันเฮรัลด์
ในปี ค.ศ. 1950 ซิลเวียเข้าเรียนที่วิทยาลัยสมิธและเริ่มป่วยเป็นโรคซึมเศร้า เธอกลับไปเรียนหลังได้รับการรักษาทางจิตเวชด้วยไฟฟ้าและอินซูลิน ห้าปีต่อมาซิลเวียเรียนจบด้วยเกียรตินิยมและได้รับทุนฟูลไบรต์เพื่อเรียนต่อที่วิทยาลัยนิวน์แฮมในอังกฤษ ในปี ค.ศ. 1956 ซิลเวียแต่งงานกับเท็ด ฮิวส์ กวีชาวอังกฤษผู้ซึ่งต่อมาดำรงตำแหน่งกวีแห่งสหราชอาณาจักร (Poet Laureate of the United Kingdom) ทั้งสองย้ายกลับไปสหรัฐในปีต่อมา โดยเธอทำงานที่ฝ่ายแผนกต้อนรับของโรงพยาบาลแมสซาชูเซตส์และใช้เวลาช่วงเย็นหารือเรื่องการเขียนกับรอเบิร์ต โลเอลล์, แอนน์ เซ็กซ์ตันและจอร์จ สตาร์บัก
ในปี ค.ศ. 1959 ซิลเวียและเท็ดย้ายไปอยู่ที่ลอนดอน ทั้งสองมีบุตรด้วยกันสองคนคือ ฟรีดา (เกิด ค.ศ. 1960) และนิโคลาส (เกิด ค.ศ. 1962) ต่อมาทั้งสองแยกกันอยู่หลังซิลเวียพบว่าเท็ดมีความสัมพันธ์กับแอสเซีย วีวิล ช่วงเวลานี้เป็นช่วงที่ซิลเวียกลับมาป่วยเป็นโรคซึมเศร้าอีกครั้งและพยายามจะฆ่าตัวตายหลายหน จนกระทั่งในปี ค.ศ. 1963 พยาบาลผู้ดูแลซิลเวียและบุตรพบเธอเสียชีวิตอยู่ในห้องครัว หลังซิลเวียเสียชีวิต ฮิวส์ถูกกระแสสังคมกล่าวหาว่าเป็นต้นเหตุและยิ่งถูกกลุ่มคตินิยมสิทธิสตรีประณามอย่างหนักเมื่อแอสเซีย คู่รักของฮิวส์ฆ่าตัวตายเช่นเดียวกับซิลเวียในอีก 6 ปีต่อมา
ซิลเวียมีผลงานที่เป็นที่รู้จักคือ ในกรงแก้ว (The Bell Jar) นิยายกึ่งอัตชีวประวัติที่มีเนื้อหาเกี่ยวกับหญิงสาวผู้ประสบกับโรคซึมเศร้า นอกจากนี้ซิลเวียยังเป็นกวีในกลุ่มกวีนิพนธ์สารภาพ (Confessional poetry) อันเป็นกลุ่มกวีช่วงทศวรรษที่ 1950 ในสหรัฐ ซึ่งนิยมนำเสนอประสบการณ์และความเจ็บปวดทางจิตใจผ่านบทกวี ในปี ค.ศ. 1982 ซิลเวียได้รับรางวัลพูลิตเซอร์จากผลงานกวีนิพนธ์รวมเล่ม และเป็นบุคคลแรกที่ได้รับรางวัลนี้หลังเสียชีวิต
เนลล์ กวิน
เนลล์ กวิน (พ.ศ. 2193- 14 พฤศจิกายน พ.ศ. 2230) เป็นพระสนมเอกคนที่สามของ  สมเด็จพระเจ้าชาร์ลส์ที่  2เนลล์มาจากจุดต่ำสุดของสังคมอังกฤษ  เนลล์เกิดในซ่องโสเภณี  แม่ของเนลล์เป็นอดีตโสเภณี  แม่เมาเหล้าและตกน้ำตายตั้งแต่เนลล์ยังเล็ก  เนลล์ไม่ได้เรียนหนังสือ  อ่านไม่ออกเขียนไม่ได้  พอเนลล์อายุ  14  ปี  เธอเติบโตสวยสะพรั่งเป็นสาวหน้าอกใหญ่  เนลล์เป็นเด็กขายส้มในโรงละคร  เด็กขายส้มเป็นอาชีพที่ต้องเสียตัวกับลูกค้าบ้ากาม  ต่อมาเนลล์ได้เป็น  "เด็ก"ให้กับ ชาร์ลส์ ฮาร์ท นักแสดงชายในโรงละคร  เนลล์ได้เรียนเต้นระบำกับครูฝึก  เนลล์เป็นสาวสวยน่ารัก  ขี้เล่น  เฮฮา มีลูกเล่นแพรวพราว  ทำให้เจ้าของโรงละครและนักเขียนบทเห็นแววเป็น  "ดาวรุ่ง"  ของเนลล์  เนลล์ได้เลื่อนขั้นเป็นนักแสดงในวัย  15  ปี  ด้วยความสวยและฉลาด  เนลล์ได้เป็นนางเอกในเรื่อง   Secret Love ในเรื่องนั้นนางเอกต้องเป็นสาวขี้เล่น  เฮฮา  เนลล์ได้มีนิสัยตรงกัน  เธอเลยได้เป็นนางเอกของเรื่อง  ซึ่งก็โด่งดังเป็นพลุแตก
คนดูหนึ่งในนั้นคือชาร์ลส์ แซควิลล์ ที่หลงใหลในตัวเนลล์จนถอนตัวไม่ขึ้น  อยากได้มาเป็นเมียเก็บ  และก็สำเร็จในที่สุด ชาร์ลส์พาเนลล์ไปพักที่คฤหาสน์หลังงาม เนลล์ได้สัมผัสกับความหรูหราอลังการของที่นั่น  เนลล์ได้ชุดสวยๆ  นั่งรถม้า  มีบ่าวรับใช้  สร้างความดีใจมาก  แต่ความรักของเนลล์กับชาร์ลส์ต้องยุติลง  จากนั้นเนลล์ก็ไปเป็น  "เด็ก"ของขุนนางอีกหลายคน  ก่อนที่จะไปเป็นพระสนมในวัย  19 ในตอนนั้นพระเจ้าชาร์ลส์มีพระสนมชื่อมอลล์ เดวิส  ที่มีประวัติที่ไม่ค่อยดีนัก  มอลล์เป็นลูกนอกสมรสของขุนนางคนหนึ่ง  พ่อไม่ยอมรับ  เธอต้องเป็นนางละคร  ร้องเพลงได้ไพเราะยิ่งนัก